דומיטרו בוגיץ'

דומיטרו בוגיץ' (ברומנית: Dumitru Bughici; ‏14 בנובמבר 1921 - 10 ביוני 2008) היה מלחין, מוזיקולוג ומורה יהודי-רומני. כיהן כיו"ר ארגון המלחינים ברומניה, ופרופסור באקדמיה למוזיקה בבוקרשט. לאחר עלייתו לישראל בשנת 1985 הלחין עבור התזמורת הסימפונית ירושלים. שמו העברי אחרי לידתו בשנת 1921 היה יוסף בן דוד בוגיץ' ("מהבוג") והוא נולד ביאשי שברומניה. אביו היה אברהם דוד בוגיץ', שניגן בכינור וניהל להקת כליזמרים ידועה בעיר. במהלך מלחמת העולם השנייה לקח חלק בפעילות הקומוניסטית במחתרת ושינה את שמו לשם הרומני דומיטרו. ביוני 1941 התרחש פוגרום בעירו יאשי, בו נרצחו רבים מיקיריו; בוגיץ' הסתתר עם חלק מבני משפחתו במרתף תת-קרקעי שבנה אביו מאחורי ארון בגדים בביתו, וכך ניצל. סבו מצד אמו ובני משפחה אחרים נספו בפוגרום. בוגיץ' למד לפני המלחמה באקדמיה למוזיקה ביאשי (1935-1938) (בין השאר למד הרמוניה אצל אלכסנדרו זירה, וניצוח אצל אנטוניו צ'ולאן). לאחר המלחמה למד גם באקדמיה למוזיקה בלנינגרד (1950-1955). ב-1955 החל ללמד מוזיקה באוניברסיטה הלאומית למוזיקה בבוקרשט. הלחין מוזיקה קאמרית, מוזיקה לפסנתר, לבלט, ומוזיקה עבור סרטים. כתב ארבעה ספרים על קומפוזיציה וספרות המוזיקה, בהם "סוויטות וסונטות" (1965), שזכה בפרס האקדמיה הרומנית. כיהן כיו"ר ארגון המלחינים ברומניה, וזכה בפרס "מלחין השנה" הרומני בשנים 1970, 1974, 1976, 1979 ו-1981. עלה לישראל בשנת 1985, ועבד כמלחין ומרצה למוזיקה. בין היצירות החשובות שהלחין היו יצירות עבור התזמורת הסימפונית ירושלים, בין השנים 1987 ל-1990. היה נשוי לרודיקה פרץ. נפטר ב-2008 בישראל. ארכיונו שמור בספרייה הלאומית. 11 סימפוניות: 1961 - מס. 1 - סימפוניה-פואמה אופ. 20 1967 - מס. 2 - Simfonia coregrafică סימפוניה כוריאוגרפית אופ. 28 1966 - מס. 3 - Ecouri de jazz - "הדים של ג'אז" אופ. 30, מס. 1 1972 - מס. 4 1977 - מס. 5 1978-79 - מס. 6 Simfonia Bucegilor (סימפוניית הרי הבוצ'ג') אופ. 52 1983 - מס. 7 סימפוניה-בלט אופ. 61 1984 -מס. 8 - סימפוניה לירית-דרמטית In Memoriam, אופ. 63 1985 -מס. 9 - סימפוניה רומנטית אופ. 65 1985 - מס. 10 - "Aspirations" (שאיפות) אופ. 66 1987-1990 מס. 11 - "Symphony of Gratitude" - סימפוניית "אסירות התודה" סימפונטות: 1958 - Sinfonietta Tinereții (סימפונטת הנעורים) אופ. 13 1962 - סימפונטה 1969 - Sinfonietta da Camera (סימפונטה קאמרית) אופ. 38 1979 - סימפונטת כלי מיתרים אופ. 53 1979-1980 - סימפוניה קונצ'רטנטית מס. 1 לרביעית מיתרים ותזמורת אופ. 55 1980-1981 - סימפוניה קונצ'רטנטית מס. 2 Dialogurile dramatice pentru flaut și orchestră de coarde (דו-שיח דרמטי לחליל ותזמורת מיתרים) יצירות אחרות: רביעיות מיתרים בלדה קונצרטנטית לכינור ותזמורת Suita şi sonata ("הסויטה והסונטה"), 1965. Formele muzicale vocale ("הצורות המוזיקליות הקוליות"), עם דיאמנדי ג'צ'ו. Formele şi genurile muzicii instrumentale ("הצורות והז'אנרים של המוזיקה הכלית"), עם דיאמנדי ג'צ'ו. Dicţionar de forme şi genuri muzicale ("לקסיקון לצורות וז'אנרים מוזיקליים"), 1978. Repere arhitectonice în creația muzicală românească contemporană (ציוני דרך אדריכליים ביצירה המוזיקלית הרומנית בת זמננו), 1982. Iosif Sava, Luminiţa Vartolomei, Dicţionar de muzică, Editura Ştiinţifică şi enciclopedică, Bucureşti 1979 דומיטרו בוגיץ', באתר MusicBrainz (באנגלית) דומיטרו בוגיץ', באתר Discogs (באנגלית) התקליטור מוזיקה היא חיי, באתר הספרייה הלאומית דומיטרו בוגיץ', באתר 433.ro (ברומנית) בוגיץ' - דיברטימנטו מס.21 קטע באתר יו טיוב גישה ב-5.5.2013 דומיטרו בוגיץ' (1921-2008), דף שער בספרייה הלאומית מוזיקאים יהודים בשואה - אברהם דוד בוגיץ' https://merhav.nli.org.il/primo-explore/search?query=creator,contains,Bughici,%20Dumitru,%201921-2008&vid=NLI&lang=iw_IL&_gl=1*gau65x*_ga*MTMyMDQ3MjM4MS4xNjA2MTYxMjMy*_ga_8P5PPG5E6Z*MTY0ODE5NTkwNi45LjEuMTY0ODE5NTkyMC40Ng..&_ga=2.140737458.1457547859.1648193724-1320472381.1606161232, merhav.nli.org.il (באנגלית)